Karmen Joller

Sotsiaalministeerium

Suur-Ameerika 1 Teie 29.05.2025 nr 1.2-2/38-1

Tallinn Meie *kuupäev digitaalallkirjas* nr 1-3/94-1

**Ravikindlustuse seaduse ning töötervishoiu ja tööohutuse seaduse muutmise seaduse eelnõu**

Austatud minister,

Eesti Tööandjate Keskliit peab positiivseks kavandatavat muudatust ravikindlustuse seaduse ning töötervishoiu ja tööohutuse seaduse muutmise eelnõus (**eelnõu**), millega lühendatakse haiguslehel viibiva inimese võimalust naasta tööle terviseseisundile vastavalt kohandatud tingimustel senise 61. päeva asemel juba alates 31. päevast.

Samas leiame, et paljudel ametikohtadel ja kergemate haiguste või tervisekahjustuste (nt vigastuste) puhul on võimalik töötada osaliselt ja kohandatud tingimustel juba märksa varem kui seni ette nähtud.

Kuna selline töötamine toimub arsti, töötaja ja tööandja ühisel kokkuleppel, on tagatud, et töö vastab töötaja terviseseisundile.

Haiguslehe ajal osaline töötamine vähendaks Tervisekassa kulutusi, aitaks töötajal säilitada tööoskusi ja sidet töökohaga ning vähendaks tööandja vajadust leida asendustöötaja.

Arvestades eeltoodut ning asjaolu, et kehtiva ravikindlustuse seaduse kohaselt tööandja maksab töötajale hüvitist haigestumise 4.–8.päeval, **teeme ettepaneku lubada haiguslehe ajal töötamist kohandatud tingimustes alates 8. päevast.**

Lugupidamisega

(allkirjastatud digitaalselt)

Hando Sutter

Tegevjuht